Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12749

3. pontokat). G. 2. 5. Forgószárny korlátozások A forgószárny sebességkorlátozásainak magukba kell foglalni a maximum és a minimum forgószárny sebességeket mind a meghajtás nélküli (autorotáció), mind pedig a meghajtott állapotra vonatkozólag. G. 2. 6. A berendezésekre és a rendszerekre vonatkozó korlátozások A berendezésekre és a rendszerekre vonatkozó korlátozásoknak magukba kell foglalni mindazokat a korlátozásokat, melyeket a különböző berendezésekre és rendszerekre meghatároztak, amelyeket felépítettek a helikopterre. 2007/70/II. szám G. 2. 7. Egyéb korlátozások Az egyéb korlátozásoknak magukba kell foglalni minden olyan szükséges korlátozást, melyeket a helikopter biztonsága szempontjából veszélyesnek ítélt körülmény figyelembevételével határoztak meg (lásd az A. 2. 1. pontot). G. 2. 8. A hajózó személyzetre vonatkozó korlátozások A hajózó személyzetre vonatkozó korlátozásoknak magukba kell foglalni a helikopter működtetéséhez szükséges minimális hajózó személyzeti létszámot, figyelembe véve más egyéb mellett, a megfelelő hajózó személyzeti tag hozzáférését az összes szükséges vezérlőszervhez és műszerekhez, valamint figyelembe véve a meghatározott veszélyhelyzeti eljárások végrehajtását. Megjegyzés.- Lásd az Annex 6 – Légijármű Üzemeltetés –III. Részét az olyan körülményekre vonatkozólag, amikor a jelen Annex-ben meghatározott minimális hajózó személyzet létszámán felül további hajózó személyzeti tag válik szükségessé. G. 3. Üzemeltetésre vonatkozó információk és eljárások G. 3. 1. Választható üzemeltetés típusok Felsorolást kell készíteni mindazokról az üzemeltetés típusokról, amelyekre a helikopter, tulajdonságai révén alkalmasnak mutatkozik a megfelelő légialkalmassági követelményeknek való megfeleltetés során. G. 3. 2. Terhelési információk A terhelési információknak magukba kell foglalni a helikopter üres tömegét, valamint a helikopter állapotának meghatározását a súlymérés idején, a vonatkozó súlypont helyzetet és a referencia pontokat és az alapvonalakat, melyekre a súlypontkorlátozásokat vonatkoztatták. Megjegyzés.- A helikopter üres tömege rendszerint nem foglalja magába a személyzet és a hasznos terhelés tömegét, valamint a kifogyasztható tüzelőanyag tömegét, de magába foglalja az összes beépített ballaszt, a kifogyaszthatatlan tüzelőanyag és az olajnak, a hajtómű hűtőfolyadékának, és a hidraulika folyadéknak a teljes mennyiségét. G. 3. 3. Üzemeltetési eljárások Közzé kell tenni mindazokat a normál és veszélyhelyzeti üzemeltetési eljárásokat, melyek az adott helikopterre jellemzőek és annak biztonságos üzemeltetéséhez szükségesek. Ezeknek magukba kell foglalni az egy, vagy több hajtómű egység meghibásodása esetén követendő eljárásokat. G. 3. 4. Az információk kezelése Kielégítő információt kell biztosítani a helikopter jellemzőinek bármilyen szignifikáns, vagy szokatlan tulajdonságáról. 2007/70/II. szám G. 4. Teljesítményre vonatkozó információk A helikopter teljesítményét a B. 2. pont szerint kell közzétenni. Ennek magába kell foglalni a különböző helikopter konfigurációkra, és a vele összefüggő teljesítmény, és a vonatkozó sebességek információit, melyek segítséget fognak nyújtani a hajózó személyzetnek a betervezett teljesítmény elérésében. G. 5. Repülési kézikönyv Biztosítani kell egy repülési kézikönyv meglétét. Világosan meg kell jelölni, hogy mely adott helikopterre, vagy helikopter-szériára vonatkozik. A repülési kézikönyvnek minimálisan a G. 2, a G. 3, a G. 4 és a G. 6. 1. pontokban meghatározott korlátozásokat, információkat és eljárásokat kell tartalmaznia. G. 6. Jelölések és feliratok G. 6. 1. A műszereken, a berendezéseken, a kormányokon lévő jelöléseknek és feliratoknak tartalmazniuk kell mindazokat a korlátozásokat, vagy információkat, melyeket a hajózó személyzetnek a repülés alatt elsődlegesen figyelembe kell venni. G. 6. 2. Jelöléseket, feliratokat, utasításokat kell biztosítani annak érdekében, hogy a földi személyzet számára lényeges információkat megadják annak érdekében, hogy a földi kiszolgálás (vontatás, tüzelőanyag tankolás, stb.) folyamán a tévesztés lehetősége eleve kizárható legyen, amely tévesztés észrevétlen is maradhat, és ez veszélyeztetheti a helikopter biztonságát a következő repülések során. G. 7. Folyamatos légialkalmasság – karbantartási információk G. 7. 1. Általános rész Kell, hogy legyen egy használati utasítás a helikopter légialkalmas állapotának fenntartására kidolgozandó eljárásokban. Az információknak magukba kell foglalni a G. 7. 2, a G. 7. 3, és a G. 7. 4 pontokban előírtakat. G. 7. 2. Karbantartási információk A karbantartási információknak magukba kell foglalni a helikopter leírását, valamint a karbantartási feladatok végrehajtásának ajánlott módszereit. Az ilyen információknak a hiba-meghatározásra vonatkozó tájékoztatást is tartalmazni kell. G. 7. 3. A karbantartási programra vonatkozó információk A karbantartási program információinak magukba kell foglalni a karbantartási feladatokat és azokat az ajánlott időközöket, amikor ezeket a feladatokat végre kell hajtani. Megjegyzés.- A helikopter típusalkalmasságra jogosításával egyidejűleg kidolgozott kezdeti karbantartási programra néha úgy hivatkoznak, mint a Karbantartás Ellenőrző Csomag (MRB) módszerére, vagy mint a folyamatos légialkalmasság érdekében kidolgozott utasítások módszerére. 2007/70/II. szám G. 7. 4. A típustervezés jóváhagyásából eredő kötelező karbantartási követelmények A típustervezés jóváhagyásának részeként a Tervező Állam által előírt kötelező karbantartási követelményeket ilyen módon kell megjelölni, és bele kell foglalni a G. 7. 3. pontban szereplő karbantartási információkba. Megjegyzés.- A típustervezés jóváhagyásának részeként meghatározott kötelező követelményekre gyakran hivatkoznak úgy, mint a Jogosítás Karbantartási Követelményeire (CMR), és/vagy a légialkalmasság korlátozásaira. H. ALRÉSZ.RENDSZER SZOFTVEREK Az összes rendszer szoftvert olyan módon kell megjelölni és érvényesíteni, hogy biztosított legyen, hogy azok a rendszerek, amelyekben a szoftvert használják, eleget tesznek a szándékolt funkcióknak olyan biztonsági szinten, mely kielégíti a jelen rész követelményeit. Megjegyzés.- Néhány Állam elfogadja a nemzeti/nemzetközi ipari szabványok használatát, mint például: a RTCA /DO-178, vagy az EUROCAE ED12, a rendszer szoftverek tervezése és tesztelése céljára. I. ALRÉSZ.TÖRÉSBIZTOSSÁG ÉS KABINBIZTONSÁG I. 1. Általános rész A helikopterek tervezésénél figyelembe kell venni a törésbiztosságot a fedélzeten tartózkodók túlélési valószínűségének javítása érdekében. I. 2. Tervezési veszélyhelyzeti leszállási viszonyok A veszélyhelyzeti leszállás (katasztrófa) terheléseit meg kell határozni annak érdekében, hogy a belső tereket, a bútorzatot, a hordszerkezetet és a biztonsági felszereléseket oly módon lehessen megtervezni, hogy veszélyhelyzeti leszállás körülményei között a fedélzeten tartózkodóknak észszerű védelmet nyújtsanak. A figyelembe veendő tételeknek az alábbiakat kell magukba foglalniuk:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes